
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 30 mai 2018
Nr.4c-9/151
RAPORT

asupra proiectului de Lege pentru modificarea art.1 din Legea nr.443/2002 privind înființarea 
Universității “Spiru Haret” din București
(PLx. 294/2018)
1. În baza prevederilor art. 95 din Regulamentul Camerei Deputaţilor, republicat, cu adresa nr. PLx.294 din 7 mai 2018, Comisia pentru învăţământ, ştiinţă, tineret şi sport a primit spre dezbatere, în fond, proiectul de Lege pentru modificarea art.1 din Legea nr.443/2002 privind înființarea Universității “Spiru Haret” din București.
Pentru întocmirea raportului, Comisia a analizat avizul favorabil al Consiliului Legislativ nr.251/28.03.2018.
Proiectul de lege are ca obiect de reglementare modificarea articolului 1 din Legea nr.443/2002, în sensul schimbării sediului din clădirea Palatul Sporturilor şi Culturii, Parcul Tineretului, Sector 4, în clădirea Fundaţiei România de Mâine, Str. Ion Ghica nr.13, Sector 3.
 2.  În funcţie de obiectul şi conţinutul său, proiectul de lege face parte din categoria legilor ordinare, potrivit prevederilor art. 73 din Constituţia României, republicată.

La lucrările Comisiei au fost prezenţi un număr de 16 deputaţi, din totalul de 26 membri ai Comisiei. 

În baza prevederilor art. 54 şi 55 din Regulamentul Camerei Deputaţilor, republicat, la dezbaterea proiectului de lege a participat ca invitat domnul Petru Andea - secretar de stat în cadrul Ministerului Educației Naționale.  
3. Potrivit prevederilor art. 75 alin. (1) din Constituţia României, republicată, şi ale art.92 alin.(9) din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în şedinţa din data de 3 mai 2018.
4.  În urma dezbaterii, în şedinţa din 30 mai 2018, Comisia a propus, cu unanimitatea voturilor celor prezenți, adoptarea proiectului de Lege în forma adoptată de Senat. 



         PREŞEDINTE 



                   
                      SECRETAR

                            Prof.dr. Camelia GAVRILĂ                                                                  Mihaela HUNCĂ
                                                                                                                                                                         Consilier parlamentar

